open-index/open-wikipedia-markdown huggingface dataset:
כרומטידה

שמאל|ממוזער|250px|כרומוזום משוכפל. 1, כרומטידה. 2, צנטרומר. 3, זרוע קצרה. 4, זרועה ארוכה
**כרומטידה** (באנגלית: **Chromatid**) היא אחת משתי הזרועות הזהות המרכיבות את הכרומוזום במצבו המשוכפל.

שתי הכרומטידות מחוברות האחת לשנייה באזור הנקרא צנטרומר. כשהן מחוברות הן מכונות "כרומטידות אחיות"; כשהן נפרדות הן אינן נחשבות יותר לכרומטידות, אלא לכרומוזומים בלתי-משוכפלים. הצנטרומר, אינו נמצא בהכרח במרכז הכרומטידות, למרות ששמו עלול לרמז זאת (**צנטרום** בלטינית פירושו "מרכז"); מיקומו מחלק את הכרומטידה לזרוע ארוכה (מסומנת באות q) ולזרוע קצרה (p).

הכרומוזומים מופיעים במצב משוכפל, ככרומטידות אחיות, רק לקראת ובזמן חלוקת התא. מטרת השכפול היא ליצור עותק זהה של כל הגנום; כל אחד משני העותקים נודד במהלך המיטוזה או המיוזה אל אחד מתאי הבת.

למונח "כרומטידה" אין קשר למונח "כרומוזום הומולוגי". בתא דיפלואידי קיימים שני עותקים של כל כרומוזום - עותק אחד מהאב ועותק אחד מהאם. שני העותקים מכונים "כרומוזומים הומולוגיים". שני העותקים נמצאים בתא כל העת, בניגוד לכרומטידות, הרלוונטיות רק לקראת ובזמן חלוקת התא. כמו כן הכרומטידות זהות לחלוטין האחת לשנייה; לעומת זאת כרומוזומים הומולוגיים נושאים את אותם הגנים, אך בגרסאות שונות במקצת הקרויות אללים. הזהות בין הכרומטידות האחיות היא הגורם לכך ששני תאי הבת זהים לגמרי לאחר חלוקת התא.

ב**[[מיוזה]]** (חלוקת ההפחתה המתרחשת בתאי הרבייה) נוצר מבנה של 4 כרומטידות – שני זוגות של כרומטידות אחיות הנקרא ביוולנט. בביוולנט חל אירוע של שחלוף (crossing over). השחלוף נעשה תמיד בין כרומטידות שאינן אחיות (אין הגיון להחליף בין אחיות כי הן זהות במידע התורשתי שבהן) מתקיים איתור של אזור מסוים – שתי כרומטידות שונות נפתחות באותו אזור בדיוק, ונסגרות בחזרה - כל אחת על השנייה ומחליפות ביניהן את החומר. אזור שחלוף זה נקרא כיאזמה. בין כרומוזומים הומולוגים מוצאים בין 2 ל 3 קיאזמטות. מנגנון השחלוף המדויק הזה (עד רמת הנוקלאוטיד) עדיין לא ידוע בכללותו כיום.

מנגנון השכפול ומנגנון המיוזה קורה לפני החלוקה הסופית לתאי הבת, המכילים כל אחד חצי מכמות הכרומוזומים של תא בוגר. השונות בין האללים של הכרומוזומים ההומולוגיים היא הגורם לכך שיצורים דיפלואידים אינם זהים להוריהם, ותכונותיהם מהוות שילוב ואיזון בין תכונות שני ההורים.

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:ציטוגנטיקה
כנסיית סנט מרי לה בו

ממוזער|שמאל|250px|פנים הכנסייה
**כנסיית סנט מרי לה בו** (באנגלית: St Mary-le-Bow) היא כנסייה אנגליקנית בסיטי של לונדון, באזור צ'יפסייד. בשל יופייה נקראת הכנסייה "היפה" - "le-Bow" (שיבוש של המילה בצרפתית).

## היסטוריה
את הכנסייה הנוכחית בנה האדריכל כריסטופר רן בין השנים 1671–1673, לאחר שהכנסייה הקודמת נשרפה בשרפה הגדולה של לונדון. צריח הכנסייה הושלם בשנת 1680.

הכנסייה שקדמה לזו שנשרפה נבנתה עוד בתקופה הנורמנית, וצריחה היה ידוע ביופיו. מסיבה זו בנה רן צריח ייחודי לכנסייה. 

הבניין הנוכחי נהרס כמעט לחלוטין במהלך הבליץ במלחמת העולם השנייה, בהפצצה של ה-10 במאי 1941. במהלך ההפצצה נפלו פעמוני הכנסייה מהמגדל והתנפצו. שיקום הכנסייה החל בשנת 1956 בהדרכת האדריכל ל. קינג, והסתיים בשנת 1961.

## הכנסייה בפולקלור
*נהגו לצלצל בפעמוני הכנסייה לסימון סגירת שערי העיר כל ערב. 
*הכנסייה מתוארת בשיר הילדים "תפוזים ולימונים". נאמר על אדם שהוא יליד לונדון אמיתי (קוקני) רק אם נולד במרחק שמיעה מפעמוני הכנסייה. 
*בשידורים הבינלאומיים של ה-BBC בשנות ה-40 השתמשו בהקלטת פעמוני הכנסייה משנת 1926 ולעיתים מתחילים בהקלטה זו את התוכניות גם כיום.

צריח הכנסייה נתן השראה לאופה שהתגורר בקרבת הכנסייה להכין לביתו עוגת חתונה בצורת הצריח. הייתה זו עוגת החתונה הראשונה בצורה זו, והמקור לעוגות החתונה של ימינו.

## קישורים חיצוניים

* 

מרי לה בו
קטגוריה:הסיטי של לונדון: כנסיות
קטגוריה:מבנים שנפגעו במהלך הבליץ
קטגוריה:כנסיות שנחרבו במלחמת העולם השנייה
יחידות מידה לא-תקניות

הצורך במערכת אחידה של יחידות מידה נוצר עוד בשחר האנושות. בטרם הומצאה השיטה המטרית (שהיא כיום התקן המחייב במדע ומערכת יחידות המידה המקובלת ברוב העולם) – לכל תרבות, גם לעתיקות שבהן, היו היחידות שלה. הטבלאות שלהלן מדגימות מספר מערכות יחידות מידה כאלה. 

## יחידות יווניות

### יחידות אורך

### יחידות משקל

## יחידות רומיות

### יחידות אורך

### יחידות משקל

### יחידות נפח (נוזל)

### יחידות נפח (יבש)

## יחידות עבריות

## השיטה הבריטית

### יחידות אורך

### יחידות מסה

### יחידות נפח (נוזל)

### יחידות נפח (יבש)

## השיטה האמריקאית
יחידות האורך והמשקל האמריקאיות זהות (או מאוד דומות) לאלה הבריטיות, ולכן הן לא רשומות תחת סעיף זה, אך ביחידות הנפח ישנם הבדלים משמעותיים, ולכן מובאות מידות הנפח האמריקאיות בטבלה נפרדת. 

### יחידות נפח (נוזל)

### יחידות נפח (יבש)

## השיטה הרוסית
### יחידות אורך

### יחידות משקל

### יחידות נפח (נוזל)

### יחידות נפח (יבש)

## השיטה הצרפתית
### יחידות אורך

### יחידות משקל

## יחידות נוספות

### יחידות אורך
ליגה (League) – יחידת אורך לא תקנית המציינת מהלך שעה של סוס או אדם. היא שווה לכ-5.15 ק"מ.

יוג'אנה (योजन) – יחידת אורך וֵדית, ששמשה בעבר הרחוק בתת-היבשת ההודית. אורכה של היוג'אנה נתון במחלוקת, והוא נאמד בין כ-6 לכ-15 ק"מ.

## יחידות מידה בסלנג

כדרך הומור, חיסכון במידע, או בחוסר מידע כמותי, הומצאו בשפת היומיום "מידות" המתאימות לתיאור גדלים שונים. כמובן שמידות אלה אינן תקניות, ואפילו אין להן גודל ספציפי וקבוע.
* "ארוך כמו הגלות" – הכוונה למשהו ארוך מאוד פיזית, או שארוך בזמן.
*"גבוה כמו עמוד" – הכוונה למישהו גבוה ביחס לממוצע.
*מלאנטה / מלאנתלפים – בא מהשורש מ.ל.א. + אלפים ומתכוון לכמות מאוד גדולה.
*קבוטה / קפוטה / בוכטה – גוש גדול המכיל הרבה פרטים מאותו סוג. מקור המילה הוא מהמילה האנגלית caboodle.

## ראו גם
* יחידת מידה
* היסטוריה של שיטות המדידה
* מערכת היחידות הבין-לאומית
* מעבר לשיטה המטרית
* מערכת היחידות הבריטית
* יחידות מידה על שם אישים
* מידות, שיעורים ומשקלות בהלכה
* רשימת מידות, שיעורים ומשקלות בהלכה
*שמות של מספרים לא מוגדרים

## לקריאה נוספת
**Scales and weights*  מאת Bruno Kisch

## קישורים חיצוניים

*3
גלובליזציה תרבותית

[ממוזער |סניף מקדונלד'ס ב[מוסקבה, 2008]]השינויים הכלכליים והפוליטיים הכרוכים בתהליך הגלובליזציה הביאו עימם שינויים עמוקים בתרבותן של רוב החברות בעולם. המרכזי שבהם הוא האחדה של התרבות העולמית. תרבויות שונות רוכשות מאפיינים אחת מהשנייה, במגוון תחומים - החל מהתפשטות המותגים בתחום המזון וההלבשה ועד לפריחתן של התורות הרוחניות של העידן החדש ברחבי העולם.

בראשיתו של התהליך, נראה היה כי מדובר בהשתלטות של תרבות המערב, ובמיוחד של תרבותה של ארצות הברית, על כל שאר התרבויות בעולם (ולכן כונה התהליך אמריקניזציה). אך עם חלוף הזמן, החלו רבים לטעון כי תופעה זו אינה חד-כיוונית, ולראייה הם מצביעים על הגירתן של תופעות תרבותיות דוגמת הבודהיזם ממזרח למערב, הגירה שהחלה בשנות ה-70 ועם חלוף השנים הואצה ונכנסה לזרם התרבותי המרכזי.

הגורמים לשינויים תרבותיים אלו, לפי חוקרים שונים, הם שילוב של הטכנולוגיה החדשה ושל השינויים הכלכליים. מחד, אמצעי התקשורת הבינלאומיים החדשים מאפשרים זרימה של מוצרים תרבותיים בין מדינות. דוגמה בולטת אחת היא רשת MTV, שבאמצעות הפקת תוכניות זולות ושידורן לכל רחבי העולם בטלוויזיה לוויינית הפכה למעצבת תרבות מהחשובות של שנות ה-90. הופעתה של רשת האינטרנט, ובעקבותיה של תרבות האינטרנט הביאה גם היא למאפיינים תרבותיים משותפים מעבר לגבולות גאוגרפיים.

גם לשינויים הכלכליים משקל בהפיכתה של התרבות לגלובלית. הגלובליזציה של הסחר איפשרה יבוא ויצוא של מוצרי צריכה בין מדינות, ולכן איפשרה לבני מדינות שונות לחלוק את אותם מוצרי הצריכה.

לטענת רבים, אופיים הרב-לאומי של התאגידים החדשים, בשילוב עם הגלובליות של אמצעי התקשורת החדשים, איפשרו לפרסום ולמיתוג להגיע לרמות שלא נודעו בעבר, ובכך ליצור חברה שבה המותג הוא בעל חשיבות עליונה. לפי טענה זו, הרדיפה אחר המותגים הכרוכה בתהליך הגלובליזציה מביאה למסחור של החברה, ובכך להשתלטות תאגידים מסחריים על כל המרחבים הציבוריים. כך נע מרכז החיים הציבוריים מהפארק אל מרכז הקניות, ומופעי תרבות הופכים להיות בחסות מסחרית. תופעה זו גוררת, לטענת מתנגדיה, הכתבה של התכנים התרבותיים על ידי התאגידים המסחריים וחוסמת תופעות תרבותיות שאינן אהודות עליהם.

## עולם מקומיות
לצד תופעות הגלובליזציה, נראו בשנים האחרונות גם תופעות רבות של לוקליזציה או הסתגרות של חברות בתוך עצמן (ראו גם: אנטי-גלובליזציה). הסוציולוג בנג'מין בארבר ניסה להסביר תופעה זו באמצעות המושג גלוקליזציה, או בתרגומו של אורי רם - **[[עולמקומיות]]**. זהו ניסיון להסביר התפתחות זו בכלים של הדיאלקטיקה ההגליאנית.

אל מול התיזה - השינויים הכלכליים והפוליטיים שנסקרו לעיל - קמה אנטיתיזה - תנועה, שעיקרה תרבותית, המתנגדת לשינויים התרבותיים שבעקבותיהם. אך כפי שמקובל בדיאלקטיקה, התיזה והאנטיתיזה אינם ניצבים זה מול זה ללא שינוי אלא יוצרים סינתזה. הסינתזה, במקרה זה, הוא עולם המורכב משתי תנועות, **מק'וורלד** ו**'ג'יהאד** כפי שמכנה אותן בארבר, שמחד נאבקות זו בזו אך מאידך מפרות זו את זו. תוצאתה של דיאלקטיקה זו היא, לדוגמה, ארגונים דוגמת אל-קאעידה, שהם מצד אחד פרטיקולריסטיים ומתנגדים לערכי הגלובליזציה, ומאידך - משתמשים באמצעים שצמחו עם הגלובליזציה, ממבנה רשת ועד דואר אלקטרוני.

## ראו גם
*גלובליזציה
*שיבוש תרבות
*שיבוש תרבות (ספר)
*הלם תרבות
## קישורים חיצוניים

* תמת גלובליזציה וריבונות במכון ון ליר - עוסקת במשמעות הפוליטית, הכלכלית והחברתית של תהליכים גלובליים.
* 

קטגוריה:גלובליזציה
קטגוריה:תרבות
פלהיב

ממוזער|173x173 פיקסלים
**יחידת הפלהיב** (או פלה"ב) הוא גיוס בני השבטים הבדואים לפלמ"ח החל משנת 1946. מקור שם היחידה הוא הלחם של פלמ"ח והייב - הפלהיב הייתה יחידת שדה של הפלמ"ח מורכבת ממתנדבים בדואים. תחילה רוב החיילים היו בני השבטים ערב-אל-הייב וערב-אל-זנגרייה מהכפר טובא-זנגרייה. אולם בהמשך הצטרפו אל היחידה בני שבטים נוספים מהגליל ומעמק יזרעאל לדוגמה שבט מזאריב.

יחידת הפלהיב נולדה כיוזמה המשותפת, שנבעה מהקשר המיוחד בין תושבי הכפרים הבדואים ובין היישוב היהודי בגליל. הצעד הראשון היה כשהשיח' אבו יוסוף חוסיין מוחמד אל-הייב, היה מסוכסך עם נציגות הוועד הערבי העליון בצפת שהיה מזוהה עם חאג' אמין אל חוסייני. לאור זאת פנה, במהלך מבצע יפתח, אל יגאל אלון וביקש לצרף את כוחותיו החמושים אל כוחות היישוב היהודי במלחמת העצמאות. כך התחיל גל הצטרפות של כוחות לוחמים בדואים אל שורות הכוחות הלוחמים מהיישוב היהודי בארץ ישראל.
ממוזער|140x140 פיקסלים|חייל בדואי בצה"ל, 1949

יחידת פלהיב בפיקוד יצחק חנקין סופחה במלחמת העצמאות לחטיבת יפתח. ביולי-אוגוסט 1948 הועברו אנשי היחידה ליחידת המיעוטים של צה"ל. יש הרואים הקמת היחידה ככריתת ברית בין העדה הבדואית למדינת ישראל.

## לקריאה נוספת
* זאב שיף ואיתן הבר, "לקסיקון לביטחון ישראל", הוצאת זמורה ביתן, מודן, מהדורה שנייה מתוקנת ומורחבת, עמוד 423.
* שאול דגן, 1993, **פל היב- בדווים בפלמ"ח בימי תש"ח**, המרכז לחקר כוח המגן ע"ש ישראל גלילי.
*  אבשלום קור, באופן מילולי במלחמה: סמל יוסף הייב מטוּבּה זנגריה, גלי צה"ל, 12.11.2024

## הערות שוליים

קטגוריה:יחידות הפלמ"ח
קטגוריה:יחידות ההגנה
חדף לבן-שיניים

**חדף לבן-שיניים** (שם מדעי: *Crocidura leucodon*) הוא מין בסוג חדף.
## מאפיינים
גודלו של החדף לבן-השיניים בינוני. גבו חום-אפור, גחונו לבן והצבעים מתחלפים בחדות. זנבו קצר ממחצית אורך גופו, ותיחום הצבעים ניכר גם בו.

החדף לבן-השיניים חי בחבל הים תיכוני, בסבך צמחייה. לעיתים הוא חי במחילות מכרסמים כגון נברן השדות. בעולם נפוץ החדף לבן-השיניים ממרכז אירופה ודרומה עד הוולגה, טורקסטן, טורקיה, לבנון וישראל.

החדף לבן-השיניים פעיל בעיקר בלילה, אך ניתן לראותו גם בבוקר.
משקלו 10–14 (6–15) גרם, אורך זנבו 29–40 מ"מ ואורך גופו 71–75 מ"מ.

החדף לבן-השיניים הוא מין יחידאי.

## קישורים חיצוניים

* חדף לבן-שיניים, באתר IUCN 

## הערות שוליים

קטגוריה:בעלי חיים שתוארו ב-1780
קטגוריה:טקסונים שתוארו בידי יוהאן הרמן
קטגוריה:חדפיים
קטגוריה:ארץ ישראל: חדפיים
קטגוריה:איטליה: יונקים
קטגוריה:צרפת: יונקים
קטגוריה:הונגריה: יונקים
קטגוריה:טורקיה: יונקים
קטגוריה:אוסטריה: יונקים
קטגוריה:מקדוניה הצפונית: יונקים
קטגוריה:ליכטנשטיין: יונקים
כדורגלן השנה באוקיאניה

**[[כדורגלן]] השנה ב[[אוקיאניה]]** הוא תואר ספורטיבי המוענק מדי שנה, מאז 1988, לשחקן הכדורגל הטוב ביותר בארצות אוקיאניה. הבחירה נעשית על ידי קבוצה של עיתונאי כדורגל. הפרס נשלט בעבר על ידי שחקנים אוסטרליים, עד הצטרפותה של אוסטרליה לקונפדרציית הכדורגל של אסיה, ועכשיו הוא נשלט באופן דומה על ידי שחקנים ניו זילנדיים.

וינטון רופר הניו זילנדי והארי קיואל האוסטרלי הם שיאני הזכיות בפרס, עם שלוש זכיות כל אחד, וארבעה שחקנים זכו בפרס פעמיים.

## הזוכים

## ראו גם
*כדורגלן השנה בעולם

## קישורים חיצוניים
* כדורגלן השנה באוקיאניה

*
קטגוריה:אוקיאניה: ספורט
אוקיאניה
כנסיית סנט אולאב הארט סטריט

**כנסיית סנט אולאב שברחוב הארט** או **סנט אולאב הארט סטריט** (באנגלית: **St Olave Hart Street**) היא כנסייה אנגליקנית בסיטי של לונדון, ברחוב הארט בקרבת תחנת הרכבת רחוב פנצ'רץ'.

## היסטוריה
הכנסייה היא אחת הקטנות בסיטי, ואחת מהבודדות שנבנו בימי הביניים ששרדו את השרפה הגדולה של לונדון בשנת 1666. הכנסייה מוקדשת לקדוש של נורווגיה, המלך אולף השני שנלחם בשנת 1014 לצד המלך האנגלו-סקסי אתלרד הבלתי מוכן כנגד הדנים בקרב גשר לונדון. לאחר מותו הפך מלך נורווגיה לקדוש נוצרי והכנסייה נבנתה לזכרו במקום שבו נערך הקרב. מסיבה זו נהג מלך נורווגיה, האאקון השביעי, להתפלל בכנסייה בעת שהותו בגלות בלונדון במהלך מלחמת העולם השנייה.

הכנסייה נזכרת לראשונה במאה ה-13 בשם "כנסיית אולאב בקרבת המצודה" (St Olave-towards-the-Tower). הכנסייה הייתה מבנה אבן שהחליף כנסיית עץ שקדמה לו. המבנה הנוכחי נבנה ב-1450. בשל מאמצי סר ויליאם פן, אביו של ויליאם פן מייסד פנסילבניה, ניצלה הכנסייה מהשרפה הגדולה של לונדון. פן הרס את מבני העץ סביב הכנסייה וכך מנע מהאש להתקרב אליה.

הכנסייה ניזוקה קשה במהלך הבליץ בשנת 1941. רוב פנים הכנסייה לא שרד את ההפצצות מלבד דוכן המטיף מעשה ידי גרינלינג גיבונס, ומצבה לזכרה של אליזבת פיפס. הכנסייה שוקמה ונחנכה מחדש בשנת 1954. המלך האאקון נכח בטקס החנוכה.

## מבנה הכנסייה
הכנסייה בנויה בסגנון גותי. מבנה הכנסייה מלבן, ובקצה מגדל מרובע עשוי לבנים. המגדל נבנה ב-1732. שער הכנסייה עוטר בעבר בגולגולות מחייכות, ומסיבה זו כינה אותה צ'ארלס דיקנס "החיוך הקדוש המבהיל" ("St Ghastly Grim").

בכנסייה קבור סמיואל פיפס, שנהג להתפלל בכנסייה, ואשתו.

## קישורים חיצוניים

* 

קטגוריה:הסיטי של לונדון: כנסיות
קטגוריה:מבנים שנפגעו במהלך הבליץ
קטגוריה:כנסיות שנחרבו במלחמת העולם השנייה
אטומיום

[ממוזער|250px|האטומיום - תמונה מ-[1991, לפני החלפת הציפוי.]]
**האטומיום** (בלועזית: **Atomium**) הוא מבנה שהוקם עבור התערוכה העולמית אקספו 58 שנערכה בבריסל, בלגיה בשנת 1958. המבנה, שגובהו 103 מטרים, מהווה דגם של תא יחידה של גביש ברזל בהגדלה של פי 165 מיליארד. המבנה תוכנן על ידי האדריכל אנדרה ואטרקיין.

אטומיום היה המבנה המשמעותי ביותר בתערוכה והצג על בול שהוציאה בלגיה מספר חודשים לפני התערוכה.

לרגלי המבנה נמצאת אטרקציה נוספת של העיר - פארק מיניאטורות מיני אירופה.

## היסטוריה
הקמת מבנה האטומיום הושלם באפריל 1958 לאחר 18 חודשי עבודה. במהלך התערוכה נגבו דמי כניסה מיוחדים לאטומיום, נוסף על דמי הכניסה לתערוכה. במקור תוכנן לפרק את המבנה לאחר שישה חודשים, אולם בשל הפופולריות הרבה שצבר הוחלט להשאירו.

בשנת 2004 החל שיפוץ במבנה, וציפוי האלומיניום שלו, שדהה במשך השנים, הוחלף בפלדת אל-חלד. על מנת לממן את השיפוץ נמכר ציפוי האלומיניום הקיים לאספנים. השיפוץ הסתיים בתחילת 2006, והאתר נפתח מחדש לקהל בפברואר 2006.

## מבנה
המבנה מורכב מתשעה כדורי פלדה בקוטר 18 מטרים, המקושרים באמצעות צינורות באורך של כ-30 מטר ועובי של כ-3.3 מטר. בתוך הצינורות מדרגות נעות - שאורכן מגיע ל-35 מטרים, והן מהארוכות באירופה. כן הייתה בתוכו מעלית מרכזית, שהייתה אז המהירה ביותר באירופה. הכדור העליון המהווה תצפית על בריסל, יועד לשמש כמסעדה וגובהו מגיע ל-110 מטר. המשקל הכולל של המבנה הוא כ-2000 טונות. שלושת הכדורים העליונים הצדדיים אינם פתוחים לקהל משום שעקב העדר תמיכה אינם יכולים לשאת מבקרים. סביב הכדורים הוצבו נורות שכבו ונדלקו במהירות במטרה לדמות אלקטרונים.

תשעת הכדורים מסודרים כמו תשעת האטומים בתא יחידה של גביש קובייתי ממורכז גוף, שהוא המבנה הגבישי של ברזל בתנאים סטנדרטיים. הם נועדו לסמל את תשעת מחוזותיה של בלגיה בתקופה בה הוא נבנה (כיום 10, בעקבות חלוקתה של בראבנט, ובנוסף בריסל שהיא מחוז נפרד), ואת תעשיית הפלדה המשגשגת שלה. בניית האטומיום דרשה טכנולוגיות שנחשבו אז חדשות ומתקדמות ביותר.
250px|ממוזער

## קישורים חיצוניים

* 

* 
* האטומיום

## הערות שוליים

קטגוריה:בריסל: מבנים
קטגוריה:בריסל: תערוכות עולמיות
קבוצת שילר

**קְבוּצַת שִׁילֶּר**, השם הרשמי: **גַּן שְׁלֹמֹה**, הוא קיבוץ בגבול המערבי של השפלה בין רחובות לגבעת ברנר, השייך למועצה אזורית ברנר. קרוי על שם שלמה שילר שהיה מחנכם של מקימי הקיבוץ לפני עלייתם ארצה, כאשר עדיין חיו בפולין, ולימים מנהלה של הגימנסיה העברית בירושלים. על פי ועדת השמות הממשלתית, המתנגדת בדרך כלל לשמות לועזיים, נקרא המקום בשלטים ובמפות בשם **גן שלמה**, אולם שם זה לא נתקבל והמקום נקרא על ידי חבריו ורוב הציבור בשם "קבוצת שילר", או בקיצור "שילר".
## היסטוריה
הקיבוץ הוקם כקבוצה בשנת 1927 על ידי עולים אקדמאים מלבוב ומגליציה, חברי תנועת גורדוניה. חברי הקבוצה עברו הכשרה חקלאית בת שנתיים בקריית ענבים, טרם עלייתם לקרקע. בתחילת 1927 רכשה הקרן הקיימת עבורם שטח של כ-320 דונם ליד רחובות והם עברו אליה בהמשך אותה שנה.

במרוצת השנים, בפרט לאחר השואה, הצטרפו לקבוצה עולים מארצות רבות, ופותחו בה ענפי חקלאות רבים, בהם: גידול דגן, פרי הדר, אבוקדו ובננות, וענפי גידול הבקר והעופות.

עד 2003 שמרה הקבוצה על כללי השוויון והשותפות שהנחו את מייסדיה, אך משנה זו ואילך החליטו חברי הקיבוץ להוביל מהלך עמוק של הפרטה, בדומה לתהליכים שהתרחשו ברחבי התנועה הקיבוצית כולה.

בשנת 2005 נפטר בקיבוץ הרב שמואל אבידור הכהן, דמות רוחנית חשובה של היהדות הקונסרבטיבית, שדגל בהתקרבות בין דתיים וחילונים בישראל. הוא חי בקבוצת שילר בעשרים וחמש השנים האחרונות לחייו. בין ילידי היישוב גם המחזאית והבמאית גורן אגמון.

## גלריה

File:Kvutzat Shiller (2).jpg|בית הביטחון בקבוצת שילר
File:Kvutzat Shiller (3).jpg|לוחית הסבר על בית הביטחון בקבוצת שילר
File:Silo in Kvutzat Shiller.jpg|מגדל הסילו בקבוצת שילר
File:Kvutzat Shiler - restaurant.jpg|מסעדה בבית הביטחון בקבוצת שילר
KSHILER01.JPG|חזית בניין חדר האוכל
KSHILER02.JPG|אולם האכילה בחדר האוכל
SHILER03.JPG|בית הכנסת
KSHILER04.JPG|בתי מגורים בקיבוץ
Kvutzat Shiller - Yad Tabenkin Archive (30057).jpg|נוער עובד בשדה


## קישורים חיצוניים

* 
* קבוצת שילר באתר המועצה האזורית ברנר
* 

## הערות שוליים

קטגוריה:יישובים שהוקמו ב-1927
קטגוריה:קיבוצים
קטגוריה:ישראל: יישובים הקרויים על שם אישים
קטגוריה:קבוצת שילר
קטגוריה:מישור החוף הדרומי: קיבוצים
מיתוג מעגלים

בתקשורת וברשתות מחשבים, **מיתוג מעגלים** (באנגלית: **Circuit switching**) היא שיטה להתקשרות כך שלפני העברת חבילות מידע בין תחנת המקור לתחנת היעד יש להקים "מעגל" (או ערוץ תקשורת) ייעודי להתקשרות (session) זו. כל עוד ההתקשרות ממשיכה, מידע אחר לא יכול לעבור באותו ערוץ תקשורת. רשתות טלפונים ישנות הן דוגמה מובהקת למיתוג מעגלים - היה צריך לבקש מהמרכזיה לחבר את המתקשר אל היעד בין אם ישירות או דרך מרכזיה אחרת, ובכל אופן בסופו של דבר היה צורך ליצור באופן פיזי מעגל חשמלי בין שני מכשירי הטלפון. 

כיום רשתות תקשורת המשתמשות במיתוג מעגלים חולקות את אותו כבל תקשורת בין מספר ערוצים על ידי איפנון כל אחד מהערוצים בתדר שונה, אך עדיין לכל ערוץ מוקצה תדר ייחודי שמשמש להתקשרות בין שתי תחנות בלבד בכל רגע נתון. 

החסרון במיתוג מעגלים הוא באי ניצול מלוא רוחב הפס לאורך הזמן: כאשר מוקצה ערוץ תקשורת לצורך התקשרות, ובמהלך ההתקשרות רוחב הפס לא מנוצל במלואו או שקיימים פרקי זמן בהם לא מועבר מידע כלל - אף אחד אחר לא יכול להשתמש בערוץ התקשורת עד שההתקשרות לא מסתיימת.

## ראו גם
* מיתוג מנות
* מונחים ברשת מחשבים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טכנולוגיה תקשורתית
קטגוריה:ארכיטקטורת רשת
פוגים

250px|ממוזער|ילדים משחקים פוגים
**פוגים** (מבוטא POGIM או POOGIM) הוא משחק ילדים, שמקורו בהוואי, והוא נוצר שם ב-1925. 

בתחילת שנות ה-90 של המאה ה-20 החל המשחק להיות פופולרי בארצות הברית, ובמדינות רבות בהן ישראל.

## מקור השם
מקור השם הוא במשקה שנקרא Passion Fruit, Orange, Guava (פסיפלורה, תפוז וגויאבה), או בראשי תיבות *POG*, שמכסי הבקבוקים שלו היוו את דיסקיות המשחק.

## מטרת המשחק ומהלכו
מטרת המשחק היא איסוף דיסקיות קרטון מאוירות, הקרויות "**פוֹגים**". במהלך המשחק מניחים השחקנים ערימת דיסקיות על משטח מאוזן. לפי תור, באמצעות הטלת דיסקת פלסטיק הנקראת "**פצץ**" מנסה כל שחקן להפוך מספר רב ככל הניתן של פוגים. הפוגים שהתהפכו הופכים לרכושו של השחקן שהפכם.

כל פוג - מסגרתו צבועה בצבע מסוים, כלומר, הוא שייך לסדרה ("הסדרה האדומה", "הסדרה הכחולה", "הסדרה הכתומה"). יש סדרות הנחשבות יוקרתיות מאחרות. הפוגים ה"שווים" ביותר נקראים "ג'וקר".

מדובר בשילוב של תחביב איסוף, משחק מיומנות ומזל.

## פוגים בישראל
ממוזער|פצץ ישראלי
ממוזער|פוגים ישראלים
משחק הפוגים הישראלי שווק על ידי נ.ב. שיווק אלבומים בע"מ ונמכר בין השנים 1994–1995 וכלל 1030 דיסקיות קרטון, אך בפועל שווקו רק 722 פוגים שונים (מפוגים מספר 421 עד 450, מספר 541 עד 600, מספר 661 עד 720 ומספר 841 עד 1,000 לא שווקו פוגים).

המשחק הפך בישראל לאמצעי שיווקי, כאשר חברות מסחריות כדוגמת "בנק הפועלים", "דומינוס פיצה", "באדי" וחברת הדלק "סונול" ותוכניות טלוויזיה "הקומדי סטור", "הופה היי" ו"קופיקו" הפיקו פוגים המפרסמים אותן.

כמו כן במקביל הופקו פוגים של הסדרה האמריקאית "מייטי מורפין פאוור ריינג'רס" שיוצרו ושווקו בשנת 1995 וכללו 110 דיסקיות קרטון.

בשנת 2021 שבו הפוגים  לארץ תחת השם "בומים", שהכילה שני סוגים של חבילות: "הירוקה" שהכילה פוגים בלבד ו"הכחולה" שהכילה מספר מועט של פוגים ופצץ. דבר זה בסוף לא צלח ושיווקו הופסק תוך מספר חודשים. 

### אזכורים במדיה הישראלית
* בתוכנית "זהו זה!" הופק פרק על הפוגים בדצמבר 1994.
* הפוגים היו נושא למספר עלילות קצרות בקומיקס "זבנגל'ה!".
* בפרק הפותח של העונה השנייה של הסדרה "שנות התשעים" הוזכרו הפוגים בתור השיגעון התורן של אותה תקופה.
* לפוגים היו מספר בדיחות ב"קומדי סטור" בעונה השנייה, ביניהם "פוגים אנושיים".

## חיקויים
בעקבות הפוגים שווקו לאחר מכן הפליקים שנוצרו על ידי חברת לגין והיו דיסקיות מתכת. בהמשך הופיע טרנד של דיסקיות לאיסוף שהוטמנו בשקיות חטיפים, ועליהם הופיעו מגוון דמויות אנימציה פופולריות (כגון "יו-גי-הו!" ו"גיבורי מארוול") וכן גם דיסקיות של יצרנים נוספים (כדוגמה "פוקימון" טאזוס, נוקס, בוינקס, "דרגון בול Z")

## ראו גם
* גולות
* גוגואים

## קישורים חיצוניים


* spakatak.com International Tazos Guide
* Reference site for AAFES pogs, with image galleries
* Information and images of pogs, tazos, flippos and other milkcaps
* Information and history about the milkcap craze


קטגוריה:משחקי ילדים
קטגוריה:אספנות
כסף – מונחים

## כמות הכסף במשק
* **כמות כסף נומינלית** - כמות הכסף בערכים שוטפים ללא קשר לכוח הקנייה של אותו סכום כסף בתאריך מסוים. לדוגמה: "בהגרלה לפני 5 שנים פלוני זכה ב-90,000 שקלים", וזאת ללא קשר להבדלי כוח הקנייה של אותו סכום כסף בין שתי נקודות הזמן. כלומר, 90,000 השקלים הללו אינם שווים ל-90,000 שקלים היום.
* **כמות כסף ריאלית** - כמות הכסף במושגי כוח קנייה בהתאם לשינוי מדד המחירים לצרכן. כלומר, ערך הכסף העכשווי.

## בנקים
* **כסף נזיל** - מזומנים ופיקדונות עו"ש (עובר ושב). מושג זה נקרא גם אמצעי התשלום הנזילים במשק ומסומן **M1**.
* **נזילות של רכוש**, ובלשון מדויקת יותר - **[[סחירות]]ו**. לפירוט בנושא זה ראו רכוש.
* **גורמי המשק** - משקי בית, עסקים וגופים ללא כוונות רווח.
* **חובת נזילות** או **יחס רזרבה נדרש** - אחוז מינימלי של מזומנים שהבנקים המסחריים נדרשים על ידי הבנק המרכזי להחזיק במרתפיהם מתוך כל סוג של פיקדון. עבור כל סוג פיקדון תיתכן חובת נזילות בשיעור אחר. אם, למשל, עבור פק"מים נדרשת חובת נזילות של 10%, אזי על סניף בנק להחזיק במזומנים סכום מינימלי של 160,000 ש"ח אם סכום פיקדונות הפק"מים שבו שווה ל-1,600,000 ש"ח.
:חובת הנזילות באה למנוע מצב של בהלת פיקדונות, כגון בעת השפל הגדול, כאשר אין הבנקים מסוגלים לספק את כל דרישות בעלי חשבונות העו"ש למשיכת מזומנים.
* **בסיס הכסף במשק**. סך כמות הכסף המצויה במשק במטבעות ושטרות.
* **כמות הכסף במשק**. למושג זה ייתכנו כמה הגדרות מקובלות, להם נהוגים סימונים שונים:
** **M0** - סך המזומנים (מטבעות ושטרות) במשק.
** **M1** - כמות המזומנים ופיקדונות העובר ושב, אשר בידי כל גורמי המשק יחד. הגדרה זו של כסף היא ההגדרה המקובלת ביותר של המושג "כמות הכסף במשק", או סך אמצעי התשלום הנזילים ובהגדרה זו נהוג להשתמש. לא יחשבו בהגדרה זו רזרבות המופקדות בבנק המרכזי או רזרבות השמורות בכספות הבנקים כשלעצמם, היות שהללו אינם משתתפים במחזור באופן פעיל.
** **M2** - כמות הכסף במשק כפי שהוגדרה ב-M1 ועוד פיקדונות שונים במטבע מקומי ועוד איגרות חוב לזמן קצר שהונפקו על ידי הבנק המרכזי. ערך זה מכונה גם בשם "מזומנים ושווי מזומנים".
** **M3** - זהו M2 ועוד פיקדונות צמודי מט"ח ופיקדונות במט"ח.
* **רזרבות הבנקים** - סך יתרות המזומנים הנשמרות בפועל במרתפי הבנקים. פיקדונות שהבנקים המסחריים שומרים במרתפי הבנק המרכזי נחשבים להלוואות שהבנקים נתנו.
* **יחס רזרבה** - שיעור סכום הרזרבות שהבנקים המסחריים שומרים בפועל מתוך סכום הפיקדונות בבנקים. המושג יכול להתייחס הן לפיקדונות מסוג מסוים והן לגבי כלל הפיקדונות.
* **מכפיל הפיקדונות** - סכום השווה ל:
:יחס הרזרבה / 1
:לפיכך, אם הבנקים שומרים על יחס רזרבה של 40%, אזי מכפיל הפיקדונות יהיה:
2.5 = 0.4 / 1

### סוגי עירויים
* **עירוי פנימי חיובי** - זהו מצב בו יש צמצום של כמות המזומנים בידי הציבור ולכן גידול ברזרבות הבנקים.
* **עירוי פנימי שלילי** - זהו מצב בו יש גידול בכמות המזומנים בידי הציבור ולכן צמצום של רזרבות הבנקים.
* **עירוי חיצוני חיובי** - גידול בבסיס הכסף במשק ביוזמת הבנק המרכזי.
* **עירוי חיצוני שלילי** - קיטון בבסיס הכסף במשק ביוזמת הבנק המרכזי.
* **עירוי משולב** - עירוי הכולל בתוכו הן עירוי חיצוני והן עירוי פנימי. היות שבסיס הכסף שווה לכמות המזומנים בידי הציבור ועוד סכום הרזרבות בבנקים, הרי שבעירוי משולב יתקיים:
:סכום הערוי הפנימי = (שינוי בכמות המזומנים בידי הציבור) - (סכום העירוי החיצוני)

קטגוריה:מקרו-כלכלה
קטגוריה:מונחונים
קטגוריה:כסף (אמצעי תשלום)
רגבים

**רְגָבִים** הוא קיבוץ באזור הצפון בין בנימינה ואום אל-פחם, היישוב הצפוני ביותר בתחומי  המועצה אזורית מנשה. חבר בתנועת התק"מ.

היישוב הוקם בשנת 1947 על ידי עולים מצפון אפריקה ואיטליה שהיו חברים בתנועת "הבונים" (לימים התאחדה עם תנועת "דרור") שעלו מצפון אפריקה עברו הכשרה בקיבוצים בית אורן ובית השיטה; החברים שעלו מאיטליה עברו הכשרה בקיבוצים גבעת ברנר ודגניה א'. הקבוצה עברה השתלמות בכפר סבא, וב-8 ביולי 1948 עלתה להתיישבות באזור הכפר הנטוש בוטימאת, בקרבת קיבוץ גלעד. קרן קיימת לישראל רכשה שטח של 3,500 דונם בקירוב מאדמות הכפר בוטימאת ממשפחה ערבית נכבדה מחיפה והועידה את השטח הזה למתיישבים שהמתינו לה. 
בתחילת יולי 1949 עבר הקיבוץ לאתר הקבע שלו. שמו של היישוב - סמלי, מתחום החקלאות.

הקיבוץ הוקם על אדמת הכפר הערבי הנטוש "".

החל מיולי 1997 עבר הקיבוץ הפרטה מלאה, ומסווג עתה כ"קיבוץ מתחדש". כלכלית מתבסס הקיבוץ בעיקר על חקלאות: רפת "רגלים", לול, אבוקדו וגידולי שדה. בקיבוץ כ-280 חברים ומתגוררים בו גם שוכרים שאינם חברי קיבוץ.


קובץ:KibutzRegavim.jpg|הקיבוץ בשנת 1949
קובץ:גני הקיבוץ.jpg|מראה בקיבוץ
קובץ:גני הקיבוץ 2.jpg|מראה בקיבוץ


## קישורים חיצוניים

* 
* 
* 

## הערות שוליים

*
קטגוריה:יישובים שהוקמו ב-1948
קטגוריה:קיבוצים
קטגוריה:קיבוצים במחוז חיפה
קטגוריה:רמות מנשה: יישובים
סמיילי

שמאל|ממוזער|250px|חייכן, או סמיילי. קווי היסוד נשארו, למרות התמורות הרבות שעברו עליו
[ממוזער|שמאל|סמיילים כפי שמוצגים בצורה סמלית פשוטה ובצורה טקסטואלית (ב[תו (מחשב)|תווי מחשב).]]
[שמאל|ממוזער|250px|פרצוף מחייך בכרזת פרסומת לסרט "[לילי"]]
ה**חייכן**, הידוע יותר בשמו האנגלי, **סמיילי** (**Smiley**), הוא סקיצה של פנים מחייכות, בדרך כלל צבוע בצהוב (לעיתים המונח משמש גם כשם כללי ל"רגשונים").

## היסטוריה
הפעם הראשונה בה הופיע סימן גרפי לפרצוף "שמח" ו"עצוב" הייתה בסרט "נמל בית" של אינגמר ברגמן משנת 1948. בשנות ה-50 של המאה ה-20 הופיע הפרצוף פעמיים בכרזות לסרטי קולנוע: "לילי" (1953) ו"ז'יז'י" (1958), שניהם בכיכובה של לסלי קארון. במהלך שנות ה-50 חולקו גם חולצות פרסומיות עם פרצוף שמח על רקע ירוק.

עם זאת, "המצאת" הפרצוף החייכן, הבנוי מחיוך ושתי נקודות לעיניים, מיוחסת בראש ובראשונה למעצב הגרפי האמריקאי הארווי בל שפיתח את ה"סמיילי" במסגרת מסע פרסום עבור חברת ביטוח בשנת 1963. תמורת עבודתו קיבל בל שכר של 45 דולר. הפופולריות העצומה של העיצוב של בל גרמה לכך שהסמל הפך לנחלת הכלל לפני שבל יכול היה להפיק ממנו רווחים באמצעות זכויות יוצרים או רישום פטנט.

הסמיילי הופץ בתחילת שנות השבעים על ידי זוג אחים, מארי וברנרד ספיין, שהשתמשו בו לקידום מכירות שונות. הם הפיקו כפתורים וספלי קפה, חולצות, סטיקרים ועוד מוצרים רבים עליהם הוטבע הסמל, בצירוף הכתובת "שיהיה לכם יום שמח".

הסמיילי הפך לסימן רשום במספר מדינות החל משנת 1971. השם "סמיילי" והלוגו שלו נמצאים בשימוש ביותר ממאה מדינות עבור 25 סוגים שונים של סחורות ושירותים.

במהלך שנות ה-70 של המאה ה-20 רשם עיתונאי צרפתי את ה"סמיילי" כסימן רשום בצרפת, וניסה לתבוע עסקים המשתמשים בסמל (ובעיקר את ענק הקמעונאות וול מארט) על הפרת זכויותיו, אך התביעות נדחו.

הסמל אומץ על ידי תרבות מוזיקת האסיד שהתפתחה בסוף שנות השמונים.

היו שינויים שנערכו בסמיילי, כגון הפיכת פיו על מנת ליצור פרצוף עצוב, או הוספת עין על מנת להפכו לחייזר.

הסמיילי הפך למרכיב עיקרי בתרבות האינטרנט - מאנימציות GIF ושאר ייצוגים חזותיים, עד לרגשון הטקסטואלי הנפוץ ":)" (מופיע לעיתים קרובות גם בתרבות המסרונים בטלפונים סלולריים). בגרסה הנדפסת של גופן ברירת המחדל של ה־IBM PC, הסמיילי מיוצג במקומות 1 ו־2 (☺ ☻).

## סמיילים יוצאי דופן
* במאי 2002 ניסה לוק הלדר, שהתעסק במטעני צינור, ליצור פרצוף חייכן על ידי מטעני חבלה באמצעותם מלכד תיבות דואר. 16 המטענים הראשונים יצרו שני עיגולים לעיניים. עוד שניים היוו התחלה של חיוך, אך הוא נתפס לפני שהשלים את מלאכתו. שישה אנשים נפצעו בעקבות פיצוץ מטענים אלה, ביניהם ארבעה דוורים.
* במרץ 2006 פרסם המדען פאול רותמונד במגזין המדעי היוקרתי נייצ'ר שיטה ליצירת מבנים ננומטרים על ידי שרשראות DNA. הוא הדגים את השימוש בשיטה זו ביצירת הסמיילי הקטן בהיסטוריה משרשרת DNA.

## ראו גם
* צלמית (סמל חזותי)
* רגשונים
* אימוג'י
* Don't Worry, Be Happy
* יום החיוך העולמי

## קישורים חיצוניים

* אורן צור, הסמיילי הראשון :-), בבלוג "מדע בזיוני", 23 בספטמבר 2007
* 
## הערות שוליים

קטגוריה:חיוך
קטגוריה:תרבות אינטרנט
הר נחום

שמאל|ממוזער|250px|הכנסייה בהר נחום
[שמאל|ממוזער|250px|הר נחום מ[עין שבע]]
**הר נחום**, הידוע גם כ**הר האושר**, או **הר הביאטיטודים** ("הר המבורכים" בלטינית) הוא כתף דרומית של רמת כורזים הממוקם מצפון לימת הכנרת שבגליל התחתון, כקילומטר וחצי מצפון מזרחית לצומת כפר נחום. ההר מתנשא לגובה של 150 מטר מעל הכנרת (כ-60 מטר מתחת לגובה פני הים), ומפסגת הכתף יורד מדרון תלול אל עין שבע שלחופה הצפוני של הכנרת. ההר הוא אתר קדוש לדת הנוצרית. 

לפי המסורת הנוצרית הר נחום הוא המקום בו נשא ישו את "דרשת ההר", שבה נכללו עיקרי תורתו. כמו כן הר נחום הוא הרקע בו נבחרו שנים עשר השליחים על ידי ישו בברית החדשה. ישנם מאמינים נוצרים העורכים מסע צליינות מהכנסייה שעל ראש ההר ועד לעין שבע שלמרגלותיו.

על ראש ההר שוכנים מנזר, כנסיית הר האושר הפרנציסקנית, אכסניה של נזירות פרנציסקניות, גן ומשק חקלאי ששייך למיסיון האיטלקי בארץ ישראל. במעלה ההר, על גבעת טרשון המתנשאת לגובה של 142 מטרים, שוכן המרכז הבינלאומי דומוס גלילאה. הכנסייה נבנתה בין השנים 1936 עד 1938 על ידי האדריכל אנטוניו ברלוצי. האפיפיורים פאולוס השישי ויוחנן פאולוס השני ביקרו בכנסייה וערכו בה מיסה בשנים 1964 ו-2000 בהתאמה.

לרגלי ההר נמצאים שרידיהם של כנסייה ומנזר ביזנטים. מבנים אלו מתוארכים לתקופת הזמן שבין סוף המאה ה-4 ועד למאה ה-7 לספירה.

## לקריאה נוספת
* מושן גבאי ויצחק גל (עורכים), **[[מדריך ישראל החדש]]**, כרך 4, הוצאת כתר, 2001.
* **אנציקלופדיה מפה**, כרך 5, הוצאת מפה.

## קישורים חיצוניים

* המקום באתר Bible Places
* הר האושר באתר אנציקלופדיה קתוליקה
* 

קטגוריה:ארץ ישראל: מקומות קדושים לנצרות
קטגוריה:הכנרת: כנסיות ומנזרים
קטגוריה:אנטוניו ברלוצי
קטגוריה:רמת כורזים
נחום
קטגוריה:אתרי הברית החדשה
פסיכולוגיה הומניסטית

**פסיכולוגיה הומניסטית** היא אחת האסכולות בפסיכולוגיה, אשר התפתחה בארצות הברית, כמעט במקביל לזרם של הפסיכולוגיה האקסיסטנציאליסטית שהתפתח באירופה, כתגובה לביהביוריזם מצד אחד, ולפסיכואנליזה, מצד שני. האסכולה עוסקת במימד האנושי של הפסיכולוגיה וההקשר שלו להתפתחות התאוריה הפסיכולוגית. ניתן לסכם את עקרונותיה בחמשת יסודות הפסיכולוגיה ההומניסטית, כפי שפורסמו על ידי ג'יימס בוגנטל בשנות ה-60:
* לא ניתן לצמצם אנשים ל"מרכיבים"
* יש ייחוד לאנשים מעצם טבעם
* התודעה האנושית כוללת את תודעת העצמי בהקשר החברתי (של אנשים אחרים)
* לאנשים יש בחירות ואחריות
* האדם פועל באופן מודע ומחפש משמעות, ערכים ויצירתיות

## התפתחות התחום
ניתן לאתר את שורשי הגישה ההומניסטית בפילוסופיה האקזיסטנציאליסטית (קירקגור, ניטשה, היידגר, וסארטר). כמו כן, ניתן למקמה במסגרת יחסי הכוחות בין שלוש הגישות השולטות בפסיכולוגיה: ביהביוריזם, פסיכואנליזה והומניזם. הגישה הראשונה התפתחה ממחקריו של פבלוב לגבי רפלקסים מותנים והייתה אחת מאבני היסוד של הפסיכולוגיה המודרנית, בהנהגת ג'ון ווטסון. הגישה השנייה נבעה ממחקריו בתחום הפסיכואנליזה של פרויד ומהתאוריות של אדלר, אריקסון, יונג, פרום, ואחרים. ההתמקדות בגישה הפסיכואנליטית הייתה על מורכבות הנפש האנושית, והדרכים שהאדם מתמודד עם דחפים וקונפליקטים בעולמו הפנימי מתוך שאיפה להסתגל לחיים בחברה.

לקראת סוף שנות ה-50, התקיימו בדטרויט שתי פגישות בין פסיכולוגים אשר ביקשו לייסד אגודה מקצועית המוקדשת לחזון יותר הומניסטי וערכי. החזון היה ליצור תיאור שלם של משמעות הקיום האנושי תוך חקירת היבטים של הניסיון האנושי כמו אהבה, תקווה ויצירתיות. הפסיכולוגים הללו, ובכללם אברהם מאסלו עמדו במרכז יצירת גישה שלישית בפסיכולוגיה, "כוח שלישי", כפי שמאסלו כינה אותה. הפגישות הראשוניות הללו הובילו להתפתחויות אחרות, כמו פרסום של the Journal of Humanistic psychology החל מ-1961 וכן הקמת ה"אגודה לפסיכולוגיה הומניסטית" (AHP) ב-1963.

בין התאורטיקנים המרכזיים בתחום, ניתן למנות את אריך פרום בהתמודדות עם "הבדילות הקיומית" באמצעות "אמנות האהבה" ו"מנוס מחופש"; ויקטור פראנקל בהתמודדות עם "הריק הקיומי" באמצעות הלוגוס והמשמעות ("אדם מחפש משמעות"); אברהם מאסלו, אשר פיתח את "פירמידת הצרכים" וכיהן בין השאר כראש האגודה לפסיכולוגיה הומניסטית (לאחר מותו החליפה אותו שרלוטה ביהלר); קארל רוג'רס, אשר פיתח את "הטיפול הממוקד בלקוח"; ופריץ ולורה פרלס, אשר היו בין מפתחי תיאורית הגשטאלט, אשר מחשיבים התנהגות באופן הוליסטי - "השלם גדול מסכום מרכיביו". מבקרי הגשטאלט, כמו קרל פופר, טענו כי אי אפשר לראות ישויות כ"שלם".

## אפיסטמולוגיה
הגישה ההומניסטית שוללת שימוש בשיטות כמותיות ללימוד ההתנהגות והחשיבה האנושית. זאת, בניגוד חריף לגישה הקוגניטיבית (המנסה ליישם שיטות מחקר "מדעיות" בלימוד הפסיכולוגיה). הגישה ההומניסטית מדגישה, מנגד, ראייה פנומנולוגית של החוויה האנושית, ומנסה להבין אנשים ואת התנהגותם באמצעות מחקר איכותי.

## היבטים טיפוליים
קיימות מספר גישות לייעוץ ותרפיה בפסיכולוגיה ההומניסטית, בין היתר:
* ייעוץ - הממוקד באדם - כפי שפותח על ידי קרל רוג'רס.
* פסיכותרפיה: גשטאלט, פסיכותרפיה ניסיונית, פסיכודרמה, פסיכוסינתזה, לוגותרפיה.
* טיפול קבוצתי.

## קישורים חיצוניים
* 
* 
* 

*
ג'ון הרטפילד

**ג'ון הרטפילד** (באנגלית: **John Heartfield**; 19 ביוני 1891 – 26 באפריל 1968) הוא שמו האנגלי של אמן הפוטומונטז' הגרמני **הלמוט הרצפלד**. היה גרפיקאי גרמני, שהיה ידוע בכרזותיו הפוליטיות ובראיית הנולד החדה בכל הקשור לגרמניה ולמלחמת העולם השנייה, כבר בשנות ה-30.

## ביוגרפיה
הרטפילד נולד כהלמוט הרצפלד ושינה את שמו במהלך מלחמת העולם הראשונה כדי להביע את סלידתו מן הלאומנות הגרמנית. הוא התנגד למלחמה וראה בה מלחמה אימפריאליסטית. לאחר המלחמה הוא הצטרף לקבוצת אנשים שבין חבריה היה ג'ורג' גרוס, שייסדה את קבוצת הדאדא הברלינאית. בתקופה זו הוא החל לפתח את סגנונו האמנותי שכלל שימוש בתמונות ביצירות פוטומונטז'. הרטפלד נחשב לממציא הפוטומונטאז' יחד עם אלכסנדר רודצ'נקו וראול האוסמן. הרטפילד היה קומוניסט נלהב ונהג ליצור עבודות בעלות מסרים פוליטיים שתוקפות את אויבי המפלגה הקומוניסטית של גרמניה והתפרסמו ב-AIZ – עיתון הפועלים המאויר. כבר בשנות ה-20 אייר את הנאצים כמפלצות, במסגרת מאבקו בפשיזם.

עם עליית הנאצים לשלטון בשנת 1933 ברח הרטפילד מגרמניה. באפריל 1933 הוא עבר עם אחיו לפראג, שם המשיך לעבוד עבור העיתון AIZ בו יצר כרזה שבועית, ברובן פוליטיות וחדות כנגד המשטר הנאצי ובעד הקומוניזם. אחת מעבודותיו המוכרות יותר נעשתה בשנים אלו לעיתון זה - "הידד החמאה נגמרה", עבודה שנעשתה בעקבות אמרתו של גרינג "ברזל מחזק את הידיים, חמאה רק גורמת להשמנה". עבודה זו מתארת משפחה גרמנית תחת המשטר הנאצי ישובה לשולחן האוכל וניזונה מכלי נשק ושאריות מכונות מברזל. 

כאשר הנאצים השתלטו על צ'כוסלובקיה בשנת 1938 ברח עם אחיו לאנגליה, שם המשיך הרטפילד לפעול נגד המשטר הנאצי במסגרות אמנותיות שונות. שנה אחת לאחר מכן הוא יצר עבודה בשם "Kaiser Adolf" שפורסמה בדף הראשי של העיתון *פוסט*. העבודה הציגה את היטלר באופן נלעג בלבושו של הקייזר הגרמני וילהלם השני. באותה שנה אף הציג בלונדון תערוכה בשם "מלחמתו של אדם אחד נגד היטלר", ותערוכה לא חוקית בבזל.

הרטפילד חזר לגרמניה בשנת 1950 והתיישב בגרמניה המזרחית. יצירותיו הוצגו במקומות רבים בעולם, בהם ברלין, סטוקהולם ותל אביב. הוא נפטר בשנת 1968 בברלין. לזכרו הוצא בול במזרח גרמניה בשנת 1971.

## לקריאה נוספת
*דנה אריאלי-הורוביץ, "בין נמוך לגבוה: פוטומונטאג' ברפובליקת ויימאר", **קשר**, 1999, גיליון 26, עמ' 56-66.

## קישורים חיצוניים

* 
* 

## הערות שוליים

קטגוריה:אמנים גרמנים
קטגוריה:מתנגדים גרמנים למשטר הנאצי
קטגוריה:רפובליקת ויימאר: אישים
קטגוריה:מעוטרי עיטור קרל מרקס
קטגוריה:אישים הקבורים בבית הקברות דורותיאנשטאדט
קטגוריה:מזרח גרמנים
קטגוריה:פליטי רדיפות הנאצים
קטגוריה:מונצחים בשלט כחול של ארגון המורשת האנגלית
קטגוריה:גרמנים שנולדו ב-1891
קטגוריה:גרמנים שנפטרו ב-1968
אמברוסיה ונקטר

[שמאל|ממוזער|200px|[הבה אלת הנעורים ומשרתת האלים, המגישה להם אמברוסיה ונקטר]]
במיתולוגיה היוונית, **אמברוסיה /** **אמברוזיה** **ונקטר** (לפעמים גם **נקטר / משקה האלים**) הם מזון האלים, שבזכות אכילתו הם חיים חיי נצח ואינם מתים. האמברוסיה והנקטר נחשבים למאכלים משובחים מאוד, הראויים לעלות על שולחנם של מלכים. בדרך כלל נזכרים האמברוסיה והנקטר זה לצד זה ולפעמים לא מבדילים ביניהם. לרוב, מקובל שהאמברוסיה היא מזון והנקטר הוא משקה. הבה, אלת הנעורים במיתולוגיה היוונית, נחשבה גם נושאת גביע האלים, המגישה להם אמברוסיה ונקטר.

האמברוסיה והנקטר נזכרים באיליאדה ובאודיסיאה של הומרוס.

## אמברוסיה ונקטר בצרכנות

בצרכנות הנקטר הוא משקה המבוסס על מיץ פירות. בחלק מהמדינות יש הגדרה איזה משקה יכול להיקרא נקטר. בישראל על פי החוק משקה המוגדר נקטר חייב להכיל לפחות חמישים אחוז פרי.

האמברוסיה התפרסמה פחות בתרבות, אך יש בתי עסק שמוסיפים לשמם או לתפריטם את המילה "אמברוסיה" כדי לציין יווניות או איכות.

## קישורים חיצוניים

קטגוריה:מיתולוגיה יוונית
קטגוריה:מאכלים בדיוניים
קטגוריה:חיי נצח
חדף זעיר

**חדף זעיר** (שם מדעי: *Suncus etruscus*) הוא מין חדף, היונק הקטן ביותר מבחינת משקל (עטלף דבורה קטן יותר באורך הגוף). החדף הזעיר משתייך לסוג *Suncus* במשפחת החדפיים השייכת לסדרת אוכלי חרקים במחלקת היונקים.

## מאפיינים
החדף הזעיר פעיל בלילה וביום, כאשר ביום הוא נע במנהרות בסבך צמחייה. משקלו 1.4–2.1 גרם; אורך גופו 42–51 מילימטרים; ואורך זנבו 23–32 מילימטרים. אורך הזנב מהווה יותר ממחצית אורך הגוף בדרך כלל.

בית הגידול האופייני לחדף הזעיר הוא אזור השפלה והעמקים, באקלים חמים יחסית, בעיקר בתוך צמחייה סבוכה. הוא אינו מצוי בהרים, מפני שטמפרטורת הסביבה הנמוכה אינה מאפשרת לו לאזן את חום גופו – הוא אינו יכול לשרוד בטמפרטורה הנמוכה מ-10 מעלות צלזיוס.

תחום תפוצתו של החדף הזעיר משתרע בין דרום אירופה ועד סין ואפריקה (מלבד הסהרה). הוא נפוץ בכל ארץ ישראל, על אף שהוא נדיר יותר מהחדף הקטן.

בשל ממדי גופו הזעירים, החדף הזעיר זקוק לכמויות אדירות של מזון – הוא צורך למעלה ממשקל גופו מדי יום. זאת בעיקר על מנת להגביר את רמת המטבוליזם בגופו. חילוף החומרים הגבוה מוביל ליצירת אנרגיית חום רבה, המפצה על התקררות גופו המהירה בשל היחס הגבוה מאוד בין שטח פנים לנפח בהשוואה ליצורים הומאותרמיים אחרים.

הלב של החדף הזעיר פועם בקצב של 800 עד 1,200 פעמים בדקה (לשם ההשוואה, קצב ליבם של בני אדם הוא כ-70 פעימות בדקה).

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חדפיים
קטגוריה:ארץ ישראל: חדפיים
קטגוריה:ספרד: יונקים
קטגוריה:אנדורה: יונקים
יהושע סימון

**יהושע סימון** (נולד במרץ 1979) הוא משורר ישראלי, במאי סרטי קולנוע ואוצר תערוכות. 

## פועלו
בשנת 2000 היה סימון ממייסדי קבוצת בבון, חבורת קולנוענים צעירה אשר מפיקה סרטים עצמאיים. במסגרתה, יצר מספר סרטים, ביניהם **הקיצונים** (2000) ו**המילים והדברים** (2004). הוא העורך של מגזין הקולנוע "מערבון", מעורכי כתב העת מעין לשירה וממקימי קבוצת האקדמיה החופשית. 
יהושע סימון אצר בין השאר את התערוכות המשותפות "אני שכבתי עם ארי ליבסקר" (2001, היכל האמנויות של האקדמיה החופשית), "שרון" (גלריה קלישר, 2004), "אניהו" (מוזיאון הרצליה, 2005, יחד עם דליה לוין), "סרק" (קלישר, 2005, יחד עם סרג'יו אדלשטיין) והתערוכה "דורון" (גלריה מנשר 2006). כמו כן אצר תערוכת יחיד של רועי צ'יקי ארד, "בחירות 96'" (2000). סימון הציג תערוכה אחת, "בעלי מקצוע", שהוצגה בשכונת מגוריו, והשתתף במספר תערוכות קבוצתיות, בין השאר עם דגמי לגו. סימון שימש גם כאוצר של הביאנלה בהרצליה. בין השנים 2012 ל-2018 שימוש מנהל ואוצר ראשי של MOBY, מערך המוזיאונים העירוני בת ים.

כמשורר הוציא את הספר "אזרחים לאומיים" (שדוריאן, 2001) ועורך יחד עם רועי צ'יקי ארד את כתב העת "מעין לשירה, ספרות, אמנות ורעיונות".

סימון כותב במוסף "פירמה" של "גלובס" ובעיתון האמנות "סטודיו", ומרצה בבית הספר לתקשורת של המסלול האקדמי המכללה למינהל.

סימון הוא בעל תואר דוקטור מאוניברסיטת גולדסמית׳ס בלונדון.

## קישורים חיצוניים

* שיחה בין יהושע סימון לרועי ארד על **האקדמיה החופשית**, מתוך **כתב העת המדרשה**.
* , ריאיון עם יהושע סימון
* כתבה של סימון על הפרטת רשויות הדואר בארץ ובעולם מתוך מגזין "פירמה" של גלובס Pdf
* אספרגוסים, מנגולד ואפונה סינית, ריאיון עם יהושע סימון בכתב העת המקוון שחרזדה, ספטמבר 2006

קטגוריה:משוררים ישראלים
קטגוריה:משוררים כותבי עברית
קטגוריה:אוצרים ישראלים
קטגוריה:במאי קולנוע ישראלים
קטגוריה:סגל גלובס
קטגוריה:סגל המסלול האקדמי המכללה למינהל
קטגוריה:ישראלים שנולדו ב-1979
אדריאנה סקלנריקובה

שמאל|ממוזער|250px|
**אדריאנה סקלנריקובה** (בסלובקית: **Adriana Sklenaříková Karembeu**; נולדה ב-17 בספטמבר 1971 בברזנו, צ'כוסלובקיה) היא דוגמנית סלובקית.

## ביוגרפיה
אמה של סקלנריקובה היא סלובקית ואביה הוא צ'כי. סקלנריקובה החלה ללמוד רפואה בפראג ושם הפכה להיות דוגמנית.

ב-22 בדצמבר 1998 התחתנה עם הכדורגלן הצרפתי, כריסטיאן קארמבו, בשנת 2012 התגרשו בני הזוג.

ספר השיאים של גינס משנת 1998 קבע שהיא "הדוגמנית עם הרגליים הארוכות בעולם". אורך רגליה מהאגן לעקב הוא 124 ס"מ.

הופיעה כשחקנית בשני סרטים:
* הסרט הבלגי-צרפתי Trois petites filles (הופק ב-2004)
* הסרט הצ'כי Jak básníci neztrácejí nadeji (הופק ב-2004)

## קישורים חיצוניים

* אדריאנה סקלנריקובה באתר מאגר המידע על אופנה "FMD"

קטגוריה:ילידות 1971
קטגוריה:דוגמניות סלובקיות
קטגוריה:שחקני קולנוע וטלוויזיה סלובקים
קטגוריה:צמחוניות
קטגוריה:מתחרי רוקדים עם כוכבים (צרפת)
סולם ספיר-סימפסון

**סולם ספיר-סימפסון** הוא סולם המשמש לדירוג עוצמתם של סופות הוריקן, אשר הומצא בשנת 1969 על ידי המהנדס הרברט ספיר  ומנהל המרכז הלאומי להוריקנים של ארצות הברית, רוברט סימפסון . ניתן להתייחס לסולם כאל הרחבה של סולם בופורט, המשמש לדירוג עוצמתן של רוחות. דרגה 1 של סולם זה מקבילה בקירוב לדרגה 12 של סולם בופורט. 

בסולם זה משתמשים על-מנת להעריך את מידת הנזק שיגרום ההוריקן לכשיגיע ליבשה. השימוש בסולם מוגבל רק להוריקנים באוקיינוס האטלנטי ובצפון-מזרח האוקיינוס השקט. לגבי סופות טרופיות באזורים אחרים משתמשים בסולמות אחרים, הדומים בעיקרם לסולם ספיר-סימפסון. 

## קישורים חיצוניים
*סולם ספיר-סימפסון, באתר National Hurricane Center 
קטגוריה:ערכים שבהם תבנית בריטניקה אינה מתאימה
קטגוריה:מטאורולוגיה
קטגוריה:סופות
תנחום כהן-מינץ

שמאל|ממוזער|255px|נבחרת ישראל (1960). תנחום כהן-מינץ, שני מימין בשורה האחורית.
**תנחום (תני) כהן-מינץ** (18 באוקטובר 1939 - 11 באוקטובר 2014) היה כדורסלן ישראלי, מגדולי שחקני הכדורסל הישראליים בכל הזמנים. הוא שיחק בעמדת הסנטר. במקביל שירת בחיל החימוש והגיע לדרגת אלוף-משנה.

## ביוגרפיה
נולד בריגה שבלטביה וכעבור חצי שנה עלה עם משפחתו, הוריו אהרון ואדית, לארץ ישראל. למד בתיכון עירוני א' תל אביב.

את דרכו הספורטיבית החל בתחום הטניס, בהשפעת אמו אדית כהן-מינץ שהייתה אלופת ישראל בטניס בשנות ה-50, וזכה באליפות המדינה לנוער. מאמן מכבי תל אביב, יהושע רוזין, ראה אותו, התרשם מגובהו המרשים (204 ס"מ), והחליט לטפחו ולהפוך אותו לשחקן כדורסל. במהרה הפך כהן-מינץ לאחד מהשחקנים המובילים בישראל, ולאחד משחקני הפנים הטובים באירופה. הוא זכה לכינוי "הגבוה". כהן מינץ נבחר שלוש פעמים לספורטאי השנה בישראל והיה קפטן מכבי תל אביב בשנותיה הראשונות בגביע אירופה. ב-1965 נבחר להשביע את השחקנים במכביה השביעית.

יחד עם טל ברודי הוביל כהן-מינץ את מכבי תל אביב לגמר גביע המחזיקות ב-1967. הוא היה לישראלי הראשון שנבחר לשחק בנבחרת אירופה, בשנת 1964. בסך הכול שיחק במכבי תל אביב במשך 14 עונות, במהלכן זכה ב-9 אליפויות וב-9 גביעי המדינה. כמו כן ייצג את נבחרת ישראל במשחקי אליפות אירופה, וזכה עם ישראל במדליית זהב במשחקי אסיה בבנגקוק, 1966. בגיל 33 עזב את מכבי תל אביב ואת שלהי הקריירה הספורטיבית העביר באליצור תל אביב. לאחר פרישתו, זכה למשחק פרידה מפואר מול נבחרת אירופה, שהתארחה לראשונה בהיכל הספורט יד אליהו בתל אביב, ביוני 1975.

בטקס שנערך ב-28 בפברואר 2008 לציון 50 שנה להיווסדות המפעלים האירופאים בכדורסל קיבל כהן-מינץ אות הוקרה מטעם היורוליג כאחד מ-13 הסמלים הגדולים של מכבי תל אביב בכל הזמנים.

במקביל לפעילותו ככדורסלן שירת כהן מינץ כקצין בשירות קבע בצה"ל, והיה מראשי פרויקט המרכבה. כהן-מינץ למד הנדסת מכונות בטכניון במסגרת העתודה האקדמית, והתגייס לצה"ל כמהנדס. הוא החל את שירותו כקצין במדור טנקים של חיל החימוש, והיה מעורב בהסבתם של טנקי שלל לשימוש צה"ל, ולאחר מכן שירת בפרויקט המרכבה. את שירותו הצבאי סיים ב-1985 בדרגת אלוף-משנה.

בנו, אורי כהן-מינץ, גם הוא כדורסלן ששיחק בליגה הישראלית ובסגל נבחרת ישראל. בתו קרן גליקליך היא עורכת אקדמית ובתו מיכל כהן-מינץ היא אדריכלית.

נפטר ב-11 באוקטובר 2014, בגיל 75, ונטמן בבית העלמין קריית שאול, כשעל מצבתו חרותה הספרה 4.

איגוד הכדורסל החליט להעניק גביע לזכרו של תנחום כהן-מינץ לשחקן צעיר. הפרס, לשחקן נוער מצטיין, מוענק מדי שנה לשחקן מצטיין בליגת העל לנוער בהשראת החשיבות שהקנה תני לטיפוח השחקנים הצעירים כדור העתיד של הכדורסל הישראלי. הטקס מתקיים במסגרת משחק גמר גביע המדינה בכדורסל בוגרים בנוכחות נשיא המדינה.

## ראו גם
*ישראל במשחקי אסיה

## קישורים חיצוניים

* על כהן מינץ באתר צהבת
* 
* 
* 
* 
* 
* בתמונת ארכיון צה"ל - אל"ם תנחום כהן מינץ מלווה את שר הביטחון עזר ויצמן בביקור בליין המרכבה בתל השומר

## הערות שוליים

קטגוריה:יהודים לטבים
קטגוריה:עולים במלחמת העולם השנייה
קטגוריה:כדורסלני נבחרת ישראל
קטגוריה:כדורסלני מכבי תל אביב
קטגוריה:בוגרי תיכון עירוני א' (תל אביב)
קטגוריה:בוגרי הטכניון - מכון טכנולוגי לישראל: הנדסת מכונות
קטגוריה:בוגרי העתודה האקדמית
קטגוריה:מהנדסים ישראלים
קטגוריה:חיילי חיל החימוש
קטגוריה:אלופי-משנה בצה"ל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1939
קטגוריה:ישראלים שנפטרו ב-2014
וחיד האשמיאן

**וחיד האשמיאן כורבכנדי** (בפרסית: **وحید هاشمیان کربکندی**; נולד ב-21 ביולי 1976) הוא כדורגלן עבר איראני. לזכותו של האשמיאן 50 הופעות בנבחרת איראן. כינויו של האשמיאן הוא "המסוק".

את רוב הקריירה שלו עשה האשמיאן בבונדסליגה בה שיחק בהמבורג, בוכום, באיירן מינכן, והנובר 96.

## קישורים חיצוניים
* 

* אתרו הרשמי של האשמיאן

קטגוריה:חלוצי כדורגל איראנים
קטגוריה:כדורגלנים איראנים
קטגוריה:כדורגלני פתח טהראן
קטגוריה:כדורגלני פאס טהראן
קטגוריה:כדורגלני המבורג
קטגוריה:כדורגלני באיירן מינכן
קטגוריה:כדורגלני בוכום
קטגוריה:כדורגלני הנובר 96
קטגוריה:כדורגלני פרספוליס
קטגוריה:כדורגלני נבחרת איראן
קטגוריה:כדורגלני גביע אסיה 2000
קטגוריה:כדורגלני מונדיאל 2006
קטגוריה:כדורגלני גביע אסיה 2007
קטגוריה:ספורטאים איראנים בגרמניה
קטגוריה:איראנים שנולדו ב-1976
אמברוסיה (צמח)

**אמברוסיה** (שם מדעי: *Ambrosia*) היא סוג של צמח ממשפחת המורכבים.

חמישה מינים בסוג מיוצגים בצמחיית ישראל. מתוכם ארבעה מינים גרים, שהיגרו מדרום ארצות הברית כנראה, והפכו בשנים האחרונות לסכנה ממשית לצומח של מישור החוף התיכוני. מצמחים גרים אקראיים הם הפכו לפולשים המוניים, והתפשטו בצורה מהירה ומדאיגה מגדות הנחלים, בעיקר נחל אלכסנדר, אל המטעים והשדות המעובדים. רשויות הגנת הצומח הכריזו עליהם מלחמת חורמה. גרגרי האבקה של מיני האמברוסיה מהווים מטרד קשה לאדם בשל גרימתם לאלרגיה אצל אנשים רגישים.

## מינים הגדלים בישראל
* **אמברוסיה ימית** *A. maritima* - מין ותיק בישראל, תפוצתו בישראל ככל הנראה טבעית. לא נמצא בארץ משנת 1981.
* **אמברוסיה שסועה** *A. trifida* - מין פולש הופיע מספר פעמים באגמון החולה ומאז לא נראה בישראל.
* **אמברוסיה צרת-עלים** *A. tenuifolia* - מין פולש.
* **[[אמברוסיה מכונסת]]** *A. confertiflora* - מין פולש, נפוץ מאוד בעמק חפר.
* (עדיין לא נקבע שם עברי) *A. artemisiifolia* - מין פולש.

## קישורים חיצוניים

* 
* מאמר על התפשטות האמברוסיה בישראל
* מאמר באנגלית על התפשטות האמברוסיה בישראל 

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:מורכבים
המנון שוודיה

**את עתיקה, את חופשייה** (בשוודית: **Du Gamla, Du Fria**), הוא ההמנון הלאומי של שוודיה. ההמנון חובר בשנת 1844 על ידי המלחין השוודי ריקרד דייבק (Richard Dybeck) לפי לחן עממי. בשנת 1910 נוספו להמנון שני הבתים האחרונים על ידי לואיס אלן (Louise Ahlén), אך הבתים הללו לרוב לא מושמעים בנגינת ההמנון. לשיר אין מעמד חוקי רשמי כהמנון, אלא הוא משמש כהמנון מכוח המסורת. המוטיב המרכזי בהמנון הוא פנייה ל"צפון" תוך ציון סגולותיו הנעלות.

## לחן
\relative c' { \key g \major \numericTimeSignature \time 4/4
b'8 \bar"|"
b4 g8[ g] g4 a8[ b] \bar"|"
b4 a8[ g] f4 r8 g8 \bar"|"
g4 f8[ g] a8[ f] b8[ g] \bar"|"
e2 d4 r8 d8 \bar"|"
g4 g8[ a] f4 f8[ g] \bar"|"
e8.([ d16]) e8[ f] e4 r8 e8 \bar"|"
g8.[ f16] g8[ a] b8[ g] c8[ b] \bar"|"
a2 g4 r8 e8 \bar"|"
g8.[ f16] g8[ a] b8[ g] c8[ b] \bar"|"
a2 g4 r8\bar"."
}
\addlyrics {
Du |
gam -la, du fri -a, du |
fjäll -hö -ga Nord, du |
tys -ta, du gläd -je ri -ka |
skö -na! Jag|
häl -sar dig, vä -nas -te |
land up -på jord, din |
sol, din him -mel, di -na äng -der |
grö -na, din |
sol, din him -mel, di -na äng -der |
grö -na! |
}


## מילות ההמנון

## ראו גם

## קישורים חיצוניים

* מנגינת ההמנון
* עוד מידע על ההמנון, **באנגלית**

## הערות שוליים

שוודיה
קטגוריה:שוודיה: סמלים לאומיים
פודוליה

[שמאל|ממוזער|250px|מיקומה של פודוליה בגבולות [אוקראינה של ימינו (מפת מזרח אירופה)]]
**פודוליה** (באוקראינית: **Поділля**; ברוסית: **Подолье**; בפולנית: **Podole**) היא חבל ארץ היסטורי במזרח-אירופה.

פודוליה ההיסטורית מקיפה את מחוז חמלניצקי ואת מחוז ויניצה שבמערב אוקראינה, וכן חלקים מטרנסניסטריה וממולדובה. היא גובלת בחבל גליציה ההיסטורי, הנמצא מערבה לה, ובחבל ווהלין מצפונה. שטחו של חבל הארץ פודוליה התפרש על פני 40,000 קמ"ר בקירוב. מסיבות פוליטיות ומדיניות, בהן חלוקות פולין והכיבוש העות'מאני, גבולות פודוליה השתנו במהלך השנים בהתאם לשלטון הפוליטי.

## גאוגרפיה
[שמאל|ממוזער|250px|מבצר בעיר האוקראינית, [קמניץ-פודולסקי]]
פודוליה משתרעת
* מדרום לווהלין
* מדרום מערב למחוז קייב
* צפון מזרחית לנהר הדניסטר
* מצפון מערב למולדובה
* ממזרח לגליציה מעבר לנהר הזברוץ', פלג של הדניסטר.

על הערים המרכזיות נמנות ויניצה, חמלניצקי, אומן, קמניץ פודולסק, מוהיליב-פודילסקי וריבניצה.

## היסטוריה

ממצאים ארכאולוגיים מעידים על התיישבות אנושית בפודוליה בתקופת האבן החדשה. ההיסטוריון היווני הרודוטוס מציין שבאזור ישבו הסקיתים. הרומאים כתבו כי האזור היה בשליטת דאקיה והגטים.

בתקופת נדידת העמים חלפו באזור שבטים רבים, חלקם אף התיישבו לתקופות קצרות או ארוכות. נסטור הכרוניקן בכרוניקה הרוסית הראשונה מציין ארבעה שבטים סלאביים, שניים לאורך הבוג ושניים לאורך הדניסטר וזה האזכור הראשון של סלאבים בחבל פודוליה.

הייתה בעבר חלק מפולין ומרוסיה.

במהלך המלחמה עם העות'ומנים 1672–1676 נכבשה הפודוליה על ידי העות'מאנים.

## יהודי פודוליה
יהודים התגוררו בפודוליה לפחות מהמאה ה-16. במאה ה-17 הם סבלו מגזרות ת"ח ות"ט ובמאה ה-18 ממרד ההיידמאקים. הבעש"ט פעל בחבל פודוליה במאה ה-18. כמו כן, פעלה באזור כת שבתאית.

חלק מיהודי פודוליה טענו כי מוצאם מגירוש ספרד, לפי עדות מנחם נחום ליטינסקי מאודסה בספרו משנת 1895; לאחרים מביניהם היו טענות אחרות למוצא מקהילות יהודיות אחרות ממערב לפודוליה (מחבלי פולין, בוהמיה והונגריה) או ממזרח לה (מממלכת הכוזרים, מחצי האי קרים ומקייב) שמהן הגיעו.

## קישורים חיצוניים

* 

## הערות שוליים

קטגוריה:אוקראינה: גאוגרפיה
קטגוריה:פולין: גאוגרפיה
קטגוריה:טריטוריות היסטוריות
קטגוריה:אירופה: אזורים
קטגוריה:יהדות מזרח אירופה